**ПРАТЕНИЧКО ПРАШАЊЕ**

од пратеникот Абедин Зумбери поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Јас имам обврска да го поставам ова прашање кое што е во однос на Законот за жртвите од 2001 година, инвалидите од војната од 2001 година. Одамна сте почнале со говорење дека ќе изготвите еден таков закон, денес, утре, не знам колку избори се поминати од тогаш, ветувајќи му на албанскиот народ дека ќе го изготвите овој закон за воените инвалиди. Меѓутоа, и до ден денес сеуште продолжувате со истата песна и на сите избори и на парламентарните и на локалните избори поминавте со истите ветувања, меѓутоа овој закон сеуште не е изготвен и реализиран.

Во 2001 година беше донесен закон за бранителите во кој што закон не сака, или можеби не може истиот закон да го приспособат и за Албанците. Потоа имаше измени на истиот закон, меѓутоа тој сеуште повторно не најде начин да ја направи таа измена и до ден денес немаме ништо во прилог на жртвите, борци на УЧК, ОНА, иако тоа требаше да се среди досега. Значи до ден денес немаме регулирање на нивниот статус, еве веќе осум години не е ништо завршено. Пред неколку дена излегоа со изјави министерот за труд и социјална политика, дека до Нова Година ќе се реши статусот на поранешните борци на ОНА. Мене лично ова навистина ме прави нервозен, имајќи предвид дека се обидувате повторно да не лажете. Јас сега веќе не говорам во својство на пратеник, или на политичка партија, туку говорам во својство на учесник во таа војна и човек кој што најмногу претрпе, кој што најмногу страдаше од оваа војна.

Поставувам прашање, како ќе се реши во овој закон, со која форма и начин, затоа што ако мислите дека овој закон ќе го донесете без да не консултирате нас како поранешни борци, грешите, затоа што ние точно знаеме во каква состојба се семејствата и инвалидите од таа војна, исто така, и состојбата на цивилите кои што беа убиени во текот на 2001 година. Се додека во Парламентот немаме во раце некој предлог за измена и дополнување, или пак некој предлог закон, или пак во актуелниот закон, или со предлагање на некој друг закон да се реши овој статус, гледаме дека до денес нема еден таков предлог закон. Се говори дека има некој договор меѓу господинот Груевски и Али Ахмети. Господинот Груевски јасно кажа дека ова се само шпекулации, а нема никаков договор, за што мислам дека тој само разоткри уште една лага на другата партија што е во владината коалиција.

Поставувам прашање до министерот, кога ќе дојде тој закон, или формата за решавање на статусот на тие борци за и ние да го имаме тој предлог закон во нашите раце.